5000 metri
5000 metri ir garā skriešanas distance vieglatlētikas sacensībās stadionā, iekļauta olimpisko spēļu vieglatlētikas sacensību programmā. Vīrieši olimpiskajās spēlēs šajā distancē sacenšas kopš 1912. gada, sievietes — kopš 1996. gada. Pasaules rekords 5000 m vīriešiem ir 12:35,36 min. un pieder Džošua Čeptegei no Ugandas, uzstādīts 2020. gada 14. augustā. Pasaules rekords 5000 m sievietēm ir 14:05,20 min. un pieder Feitai Kipjegonai no Kenijas, uzstādīts 2023. gada 9. jūnijā. Latvijas rekords 5000 m vīriešiem ir 13:24,2 min. un to 1971. gada 18. jūlijā uzstādīja Juris Grustiņš. Latvijas rekords 5000 m sievietēm ir 14:47,71 min. un tas pieder Jeļenai Prokopčukai, uzstādīts 2000. gada 1. augustā.